วันนี้โชคดีมีคนเลี้ยงข้าว แถมมาเลี้ยงร้านชื่อดังในตำนานเสียอีก
แรกก่อนเลย คือ คนเยอะมาก! ที่จอดรถสุดลูกหูลูกตา คิวยาวเหยียด จะมาทานเผื่อไว้ครึ่งชั่วโมงอย่างต่ำสำหรับการรอคอยจะดีมาก
เมนูอาหารน่าสนใจ เห็นภาพเห็นสีชวนรับประทาน มีเขียนบอกด้วยว่า signature แต่ละปีมีอะไร ก็เปิดเลือกสั่งตามนั้นแหละ
ขอเตือน จานใหญ่มว๊าก จานนึงกินหนึ่งคนเรียกว่าพุงกาง ในทุกจานจะมีสลัดผักอย่างแน่นโปะมาให้ด้วย มาทานกันสิบคนผักงี้อย่สงกะบอยู่ในไร่ คือ ทุกตารางนิ้ว!
อาหารรสชาติดีทุกจาน ย้ำว่าดีจริง (ยกเว้นไส้กรอกรสชาติปกติ) ไม่ได้อร่อยเลิศแต่เข้ากับสลัดผัก 
ร้านกว้างขวาง (แต่คนกินเยอะกว่า) นั่งสบาย มีแปลงผักที่ประดับด้วยพระบรมสาทิสลักษณ์ในหลวงรัชกาลที่ 9 ที่วาดเสร็จแล้วและกำลังวาดให้ชม 
โดยรวมแล้ว สมกับเป็นร้านดังระดับตำนาน